

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

 **OPĆINSKO VIJEĆE**

KLASA: 021-05/20-03/39

URBROJ:2188/12-04-20-5

Tovarnik, 10.12.2020.

Na temelju članka 31. Statuta Općine Tovarnik („Službeni vjesnik Vukovarsko-srijemske županije“, broj 04/13, 14/13, 1/18, 6/18, 3/20, pročišćeni tekst 9/20 ) Općinsko vijeće Općine Tovarnik na svojoj 30. Sjednici, održanoj 04. prosinca 2020. godine, donosi

**ODLUKU O PRODAJI NEKRETNINE**

**Članak 1.**

Ovom se Odlukom uređuju uvjeti i način prodaje nekretnina k.č.2786 k.o. Ilača, u vlasništvu Općine Tovarnik

**Članak 2.**

Općina Tovarnik će putem javnoga natječaja prodati nekretnine kako slijedi:

1. k.č. 2786 k.o. Ilača, zk. uložak 1651, površine 1199 m2, označenu kao pomoćna zgrada, kuća, dvorište, Ilača, V. Nazora 72

**Članak 3.**

Početna cijena na natječaju za prodaju nekretnina iz prethodnoga članka je **76.700,00 kn** sukladno procjembenom elaboratu tržišne vrijednosti nekretnine br. 105A/2020 od 13.11.2020. izrađen od Dinke Benačić, dipl.ing.arh., stalnog sudskog vješataka za procjenu nekretnina.

Kriterij za utvrđivanje najpovoljnije ponude je najviša ponuđena cijena.

Ukoliko su pristigle dvije ponude za kupnju nekretnine s istom ponuđenom najvišom cijenom, prednost ima ona koja je prije zaprimljena u Općini Tovarnik.

**Članak 4.**

Utvrđuje se pravo prvokupa za vlasnike čestica koje graniče s česticama iz članka 2. ove Odluke - uz uvjet da prihvate najvišu ponuđenu cijenu.

Ukoliko više vlasnika čestica koje graniče s česticama iz članka 2. ove Odluke podnesu ponudu za kupnju istih čestica, prednost ima ona ponuda koja je ranije zaprimljena u Općini Tovarnik.

**Članak 5.**

Javni natječaj za prodaju čestica iz članka 2. ove Odluke te donošenje Odluke o odabiru najpovoljnijeg ponuditelja provest će se po Odluci o raspolaganju i upravljanju nekretninama u vlasništvu Općine Tovarnik ( Službeni vjesnik Vukovarsko-srijemske županije br. 10/15 )

**Članak 6.**

Stupanjem na snagu ove Odluke prestaje važiti Odluka o davanju u najam nekretnine – obiteljske kuće ( „Službeni vjesnik“ Vukovarsko-srijemske županije br. 8/20 ).

**Članak 7.**

Ova Odluka stupa na snagu osam dana od objave u „Službenom vjesniku“ Vukovarsko – srijemske županije.

**PREDSJEDNIK OPĆINSKOG VIJEĆA**

**Dubravko Blašković**